Publication: Magyar Közlöny
Issue: MK-2003-54 (Year: 2003, Number: 54)
Era: 1990-2004
Section: és 2002. évi költségvetésérõl szóló 2000. évi CXXXIII. törvény módosításáról e sorrenden változtatva a volt haszonbérlõt az elõhaszonbérletre jogosultak között az elsõ helyre sorolta. A népszavazásra bocsátandó kérdésbõl következõ jogalkotás (vagyis a családi gazdaságok elsõ helyre
Paragraph Index: 700

1. Az Alkotmánybíróságnak a jelen ügyben irányadó hatáskörét az Alkotmánybíróságról szóló 1989. évi XXXII. törvény (a továbbiakban: Abtv.) 1. § h) pontjában foglaltaknak megfelelõen a Ve. 130. §-a határozza meg. A Ve. 130. § (1) bekezdése alapján az OVB aláírásgyûjtõ ív, illetve a konkrét kérdés hitelesítésével kapcsolatos döntése ellen kifogás nyújtható be az Alkotmánybírósághoz. Az Alkotmánybíróság az OVB határozatában, valamint a kifogásban foglaltak alapján azt vizsgálja, hogy az OVB az aláírásgyûjtõ ív hitelesítési eljárásában az Alkotmánynak és az irányadó törvényeknek megfelelõen járt-e el, helyesen jutott-e az OVB arra a következtetésre, hogy az adott kérdésben népszavazás tartható vagy éppen nem tartható.

Source: https://magyarkozlony.hu/hivatalos-lapok/eebd0be77bc001245556c32a9ae746b5445dbefd/dokumentumok/7d39b84401d48dc6e77aaeb01ab7fdb965d3f0c7/letoltes